
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 736 

28 Αυγούστου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της 267767/5.6.95 κοινής απόφασης 


Υπουργών Οικονομικών και Γεωργίας «περί καθορι¬ 
σμού των δικαιωμάτων των ιχθυοσκαλών για τις πα¬ 
ρεχόμενες Υπηρεσίες στους συναλλασσόμενους σ’ 
αυτές. 1 

Ζωοτεχνικές προδιαγραφές βοοειδών αναπαραγωγής 
που μπορούν να επιδοτηθούν από προγράμματα του 
Υπουργείου Γεωργίας. 2 

Συμπλήρωση της Δ4/708/29.12.94 απόφασης Υπουρ¬ 
γού Εθνικής Παιδείας και θρησκευμάτων. 3 

Χορήγηση άδειας ίδρυσης και λειτουργίας Ωδείου στο 
Πολιτιστικό Κέντρο Δήμου Ιλίου . 4 

Αποζημίωση ΟΣΕ έτους 1995 για την έλξη Ταχυδρομι¬ 
κών βαγονιών. 5 

Σύσταση Νομικού Προσώπου στην Κοινότητα θεολό¬ 
γου Νομού Δωδ/σου με την επωνυμία «ΠΟΛΙΤΙΣΤΙ¬ 
ΚΟΣ ΟΡΓΑΝΙΣΜΟΣ ΘΕΟΛΟΓΟΥ». 6 

Τροποποίηση της συστατικής πράξης του Νομικού 
Προσώπου «Πνευματικό Κέντρο Νεάπολης» του Δή¬ 
μου Νεάπολης του Νομού Θεσσαλονίκης. 7 

Απαγόρευση κυνηγιού στην Κοινότητα Χιονάτων Νο¬ 
μού Κεφαλληνίας. 8 

Τροποποίηση της Ε.4207/1991 απόφασης του Νο¬ 
μάρχη για σύσταση Σχολικής Επιτροπής Δημοτικού 
Σχολείου και Νηπιαγωγείου της Κοινότητας Δροσε¬ 
ρού του Νομού Κοζάνης. 9 

Διάλυση Συνδέσμου Τσάκων - Πιπεριάς Ν. Πέλλας. .10 

Σύσταση Νομικού Προσώπου στην Κοινότητα Αυλώνας 
Νομ. Μεσσηνίας με την επωνυμία «ΙΣΤΟΡΙΚΟ ΛΑΟ- 
ΓΡΑΦΙΚΟ ΜΟΥΣΕΙΟ - ΠΟΛΙΤΙΣΤΙΚΟ ΛΑΟΓΡΑ- 
ΦΙΚΟ ΚΕΝΤΡΟ ΚΟΙΝΟΤΗΤΑΣ ΑΥΛΩΝΑΣ».11 

Αναγνώριση Κυνηγετικού Συλλόγου Μαυροθάλασσας 
(Ανατολικής Περιοχής Βισαλτίας - 0 Λέων της Αμ- 
φίπολης» Νομ. Σερρών.12 

Αύξηση της εφάπαξ αποζημίωσης του ΚΑΦ Λιμένος 
Χίου.13 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στον Ο.Ε.Υ. του Δήμου Λα- 
μιέων (ΦΕΚ 560/Β728.6.1995).14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρ ιθ. 268382 (1) 

Συμπλήρωση της 267767/5.6.95 κοινής απόφασης 
Υπουργών Οικονομικών και Γεωργίας «περί καθορι¬ 
σμού των δικαιωμάτων των ιχθυοσκαλών για τις παρε¬ 
χόμενες Υπηρεσίες στους συναλλασσόμενους σ’ αυ¬ 
τές. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Το άρθρο 26 του Ν.Δ. 420/70 «Αλιευτικός Κώδικας» 
όπως αντικαταστάθηκε με το άρθρο 3 παρ. 5 του Ν. 
1740/87 «περί αξιοποίησης και προστασία κοραλλιογε¬ 
νών σχηματισμών, ιχθυοτρόφων υδάτων, υδατ/γειών και 
άλλες διατάξεις». 

2. Την αριθ. 267767/5.6.95 Κ.Υ.Α. «περί καθορισμού 
των δικαιωμάτων των ιχθυοσκαλών για τις παρεχόμενες 
Υπηρεσίες στους συναλλασσόμενους σ’ αυτές». 

3. Την ανόγκη είσπραξης των δικαιωμάτων των ιχθυο¬ 
σκαλών, για τις παρεχόμενες υπηρεσίες στους συναλλασ¬ 
σόμενους σ' αυτές. 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

5. Την αριθ. 1026431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών 
(ΦΕΚ 154/τ.Β77.3.94) περί «Ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

6. Την αριθ. 8033/13.7.94 απόφαση του Πρωθυπουρ¬ 
γού και του Υπουργού Γεωργίας (ΦΕΚ 550/τ.Β715.7.94} 
περί «Ανάθεσης αρμοδιοτήτων Υπουργού Γεωργίας στους 
Υφυπουργούς Γεωργίας», αποφασίζουμε: 

Συμπληρώνουμε την αριθ. 267767/5.6.95 απόφασή 
μας ως εξής: 

1. Η θεώρηση φορολογικών βιβλίων ή στοιχείων των 
επιχειρήσεων ή επιτηδευματικών των ασχολουμένων με 
την παραγωγή, αλίευση, εμπορία και διακίνηση αλιευτικών 
προϊόντων νωπών, ή κατεψυγμένων, εισαγομένων και μη, 
τα οποία δημοπρατούνται ή διακινούνται μέσω Ιχθυοσκα¬ 
λών, θα πραγματοποιείται από τις Δημόσιες Οικονομικές 
Υπηρεσίες (Δ.Ο.Υ.) του Υπουργείου Οικονομικών μόνο 
εφ’ όσον η σχετική αίτηση των ενδιαφερομένων συνοδεύ¬ 
εται από βεβαίωση του οικείου φορέα Ιχθυοσκαλών ή του 
Δ/ντή Ιχθυόσκαλας, περί καταβολής ή διακανονισμού των 
οφειλών των προς τον φορέα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως 
Η παρούσα να δημοσιευθεΐ στην Εφημερίδα της Κυβερ¬ 
νήσεως. 

Αθήνα, 3 Αυγούστου 1995 

ΟΙ ΥΦΥΠΟΥΡΓΟΙ 

ΟΙΚΟΝΟΜΚΩΝ γεωργίας 

Λ. ΓΈΩΡΓ,ΑΚΟΠΟΥΛΟΣ ΦΛ. ΚΩΝΣΤΑΝΤΙΝΟΥ 

-*- 

Αριθ. 382818 (2) 

Ζωοτεχνικές προδιαγραφές βοοειδών αναπαραγωγής που 
μπορούν να επιδοτηθούν από προγράμματα του 
Υπουργείου Γεωργίας. 

Ο ΥΠΟΥΡΓΟΙ ΓΕΩΡΓΙΑ! 

Έχοντας υπόψη: 

1. Τις διατάξεις: 

α) Της παρ. 3 του άρθρου 22 του Ν. 992/79 «περί οργα- 
νώσεως των διοικητικών υπηρεσιών δια την εφαρμογήν 
της Συνθήκης προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών και 
οργανωτικών θεμάτων (ΦΕΚ Α7280/79). 

β) Του άρθρου 29Α του Ν. 1558/89 «Κυβέρνηση και Κυ¬ 
βερνητικά όργανα» (ΦΕΚ 134/τ.Α) όπως αυτό προστέ¬ 
θηκε με το άρθρο 27 του Ν. 2081/92. 

γ) Του Ν Δ. 131 /74 «περί παροχής οικονομικών ενισχύ¬ 
σεων εις την γεωγική, κτηνοτροφική, δασική και αλιευτική 
παραγωγή (ΦΕΚ τ.Α' 32) όπως τροποποιήθηκε με τον Ν. 
1409/93». 

δ) Της αριθ. 261270/21.3.91 απόφασης του Υπουργού 
Γεωργίας «Αναπαραγωγά βοοειδή, χοιροειδή, προβατο- 
ειδή και αιγοειδή καθαρός φυλής και σπέρμα, ωάρια και 
έμβρυα αυτών». 

ε) Της αριθ. 86/404/ΕΟΚ απόφασης της Επιτροπής 
«Για τον καθορισμό του υποδείγματος και των ενδείξεων 
που πρέπει να αναγράφονται στο γενεαλογικό πιστοποιη¬ 
τικό των βοοειδών αναπαραγωγής καθαρός φυλής». 

στ) Του καν. (ΕΟΚ) 2328/91 Συμβουλίου «Για την βελτί¬ 
ωση της αποτελεσματικότητας των γεωργικών διαρθρώ¬ 
σεων». 

2. Την σχετική εισήγηση των Δ/νσεων Ζωικής Παραγω- 

3. Το γεγονός, ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε; 

Καθορίζουμε τις ζωοτεχνικές προδιαγραφές των βοοει¬ 
δών αναπαραγωγής που μπορούν να επιδοτηθούν από 
προγράμματα του Υπουργείου Γεωργίας. 

Οι βοοτρόφοι που προμηθεύονται βοοειδή αναπαραγω¬ 
γής για την εκμετάλλευσή τους, δικαιούνται οικονομικής 
ενίσχυσης, εφ’ όσον τα προς προμήθεια ζώο πληρούν τις 
παρακάτω προδιαγραφές. 

1. Έχουν κατάλληλη σωματική διάπλαση και ανάπτυξη 
με καλά αναπτυγμένα και εμφανή τα πρωτεύοντα και δευ- 
τερεύοντα γενετήσια και παραγωγικά χαρακτηριστικά του 
φύλου τους. 

2. Είναι κατάλληλα για την εκμ/ση για την οποία προορί¬ 
ζονται. 

3. Είναι ηλικίας έως τεσσάρων (4) ετών. 

4. Συνοδεύονται από επίσημο γενεαλογικό πιστοιποιη- 
τικό (ΡΕϋΙΘΗΕΕ), στο οποίο θα αναφέρονται τα πλέον 
πρόσφατα στοιχεία που περιλαμβάνονται στο άρθρο 1 της 
απόφασης της Επιτροπής 86/404/ΕΟΚ «Για τον καθορι¬ 
σμό του υποδείγματος και των ενδείξεων που πρέπει να 
αναγράφονται στο γενεαλογικό πιστοποιητικό των βοοει¬ 
δών αναπαραγωγής καθαρός φυλής». 


5. Τα ζώα προέλευσης τρίτων χωρών θα πρέπει να πλη¬ 

ρούν και τις προδιαγραφές της σχετικής άδειας εισαγω¬ 
γής- „ . 

6. Οι βοοτρόφοι που προμηθεύονται ταυρους καθαρό¬ 
αιμου γένους για την γονιμοποίηση των αγελάδων που 
εκτρέφουν, εκτός των ανωτέρω, για να δικαιούνται της 
σχετικής οικονομικής ενίσχυσης θα πρέπει να προσκομί¬ 
ζουν βεβαίωση του οικείου Κέντρου γενετικής βελτίωσης 
ζώων (Κ.Γ.Β.Ζ.) στην οποία θα βεβαιώνεται ότι, οι ειδικές 
συνθήκες των περιοχών στις οποίες εκτρέφουν τις αγελά¬ 
δες τους καθιστούν δύσκολη την εφαρμογή της τεχνιτής 
γονιμοποίησης αυτών. 

7. Οι απαιτήσεις της περιπτ. 4 της παρούσας δεν ισχύ¬ 
ουν για: 

α) Τα βοειδή κρεατοπαραγωγικών φυλών τα οποία προ¬ 
ορίζονται για ορεινές ή με ειδικές συνθήκες περιοχές, 
εφόσον κατά την κρίση της αρμόδιας Δ/ναης Γεωργίας και 
με την σύμφωνη γνώμη του αρμόδιου Κ.Γ.Β.Ζ. είναι κα¬ 
τάλληλα για τις ιδιαίρετες συνθήκες των περιοχών αυτών. 

β) Τα βοοειδή των σπάνιων φυλών που απειλούνται με 
εξαφάνιση και τούτο μέχρις ότου αρχίοει και για τις εν 
λόγω φυλές, η τήρηση των γενεαλογικών βιβλίων ή μη¬ 
τρώων. * 

Με την έκδοση της παρούσας καταργείται η με αριθ. 
321172/12.5.86 απόφαση του Υπουργού Γεωργίας «Ζω¬ 
οτεχνικές προδιαγραφές βοοειδών και αιγοπροβάτων 
αναπαραγωγής που μπορούν να επιδοτηθούν από προ¬ 
γράμματα του Υπουργείου Γ εωργίας» και ισχύουν για μεν 
τα βοοειδή αναπαραγωγής η παρούσα για δε τα αιγοπρό¬ 
βατα αναπαραγωγής η με αριθ. 369462/14.7.93 από¬ 
φαση του Υπουργού Γ εωργίας. 

Στα πλαίσια του καν. 2328/91 (ΕΟΚ), η παρούσα θα 
εφαρμοσθεί για τα σχέδια βελτίωσης που θα υποβληθούν 
ένα (1) μήνα μετά την κοινοποίηση αυτής, στις Δ/νοείς Γ ε¬ 
ωργίας. 

Η παρούσα να δημοσιευθείστην Εφημερίδα της Κυβερ¬ 
νήσεως, 

Αθήνα, 8 Αυγούστου 1995 

Ο ΥΠΟΥΡΓΟΙ 

Γ. ΜΩΡΑΐΤΚΣ 

♦- 

Αριθ. Δ4/581 (3) 

Συμπλήρωση της Δ4/708/29.12.94 απόφασης Υπουργού 
Εθνικής Παιδείας και θρησκευμάτων. 

Ο ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 56 του Ν. 1566/85 (ΦΕΚ 167/τ.Α ). 

2. Του άρθρου 1 του Ν. 2240/1994 (ΦΕΚ 153/τ.Α). 

3. Του άρθρου 16 παράγρ. 11 του Ν. 2266/1994 (ΦΕΚ 
218/τ.Α·). 

4. Την αριθ. 5615/21.7.94 απόφαση μεταβίβασης αρ¬ 
μοδιοτήτων στον Αναπληρωτή Υπουργό ΥΠ.Ε.Π.Θ. 

5. Το αριθ. Φ.2.1/1896/2.6.95 έγγραφο της Δ/νσης Δ/ 
θμιας Εκπ/σης Ν. Ανατολ. Αττικής. 

6. Το γεγονός ότι από την απόφαση αυτή δεν προκαλεί- 
ται δαπάνη στον Κρατικό Προϋπολογισμό. 

7. Την αριθ. Δ4/708/29.12.94 απόφαση «Καθορισμός 
της έδρας και της περιφέρειας των διευθύνσεων εκπ/σης 
κ.λπ.» (ΦΕΚ 992/30.12.94), αποφασίζουμε: 

Συμπληρώνουμε την Δ4/708/29.12.94 απόφασή μας 
ως εξής: 

Α. Στην περιοχή αρμοδιότητας του 2ου Γ ραφείου Δευ¬ 
τεροβάθμιας Εκπ/σης Ν. Ανατολικής Αττικής περιλαμβά¬ 
νονται και τα σχολεία των κοινοτήτων Σκάλας Ωρωπού, 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Ροδόπολης, Σταμάτας, Μαλακάσας, Πολυδενδρίου, Ν. 
Παλατίων και Συκάμινου, καθώς και το σχολείο Παλιννο- 
στούντων Βαρυμπάμπης που μέχρι σήμερα ανήκε στην 
αρμοδιότητα της Διεύθυνσης Δευτεροβάθμιας Εκπαίδευ¬ 
σης Ν. Ανατολικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 1995 

0 ΑΝΑΠΛΗΡΩΤΗΣ ΥΠΟΥΡΓΟΙ 

Φ. ΠΕΤΣΑΛΝΙΚΟΣ 

- 4 - 

Αριθ. ΥΠΠΟ/ΚΑΤΕΧΝ/Δ/31507 (4) 

Χορήγηση άδειας ίδρυσης και λειτουργίας Ωδείου στο Πο¬ 
λιτιστικό Κέντρο Δήμου Ιλίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όρ¬ 
γανα». 

2. Το Π.Δ/γμα 941/77 «περί οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 15/1966 «περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων ως και το από 11.11.1957 Β.Δ. «περί κυρώ- 
σεως του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρα 41 του Ν. 1597/86 «προστασία και ανά¬ 
πτυξη της κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ, ΥΠΠΟ/ΓΝΟΣ/33992/31.8.1987 
«Προϋποθέσες τμήματος κλασικής κιθάρας (ΦΕΚ 500/ 
ΤΒ/1987) ΥΠΠΟ/ΓΝΟΣ/33990/31.8.1987 «προϋποθέ¬ 
σες λειτουργίας τμήματος κρουστών». 

8. Την αριθ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής «με εντολή Υπουργού» στους Γεν. 
Γραμματείς, Γεν. Δ/ντές και προϊσταμένους των Διεθύν- 
σεων τμημάτων και Γραφείων της Κ.Υ. του ΥΠΠΟ (ΦΕΚ 
987/2Β/28.11.1991). 

9. Την αριθ. 23394/88/16.1.1989 απόφαση του Νο¬ 
μάρχη Δυτικής Αττικής «Σύσταση ίδιου Νομικού προσώ¬ 
που με το όνομα Πολιτιστικό Κέντρο Δήμου Νέων Λιοσίων 
και την αριθ. 7629/5.5.1993 απόφαση του Νομάρχη Δυτι¬ 
κής Αττικής «Τροποποίηση της συστατικής πράξης του 
Πολιτιστικού Κέντρου Δήμου Νέων Λιοσίων Αττικής (ΦΕΚ 
50/τΒ/26.1.1989) και (ΦΕΚ 400/ΤΒ/2.6.1993). 

10. Την αριθ. 12/19.6.1995 απόφαση του Διοικητικού 
Συμβουλίου του Πολιτιστικού Κέντρου Δήμου Ιλίου. 

11. Το από 24.7.1995 πρακτικό αυτοψίας της επιτρο¬ 
πής ελέγχου κτιρίων Σχολών Χορού και Μουσικής του 
ΥΠΠΟ. 

12. Την από 26.6.1995 αίτηση του Πολιτιστικού Κέ¬ 
ντρου Δήμου Ιλίου με τα συνημμένα δικαιολογητικά, απο¬ 
φασίζουμε: 

1. Χορηγούμε στο Πολιτιστικό Κέντρο Δήμου Ιλίου 
άδεια ίδρυσης και λειτουργίας Ωδείου που θα στεγαστεί 
επί των οδών Πρωτεσιλάου 93 και Δαναών 69 στο Δήμο 
Ιλίου και θα έχει την επωνυμία «Ωδείο Πολιτιστικού Κέ¬ 
ντρου Δήμου Ιλίου». 

2. Το Ωδείο θα λειτουργήσει της εξής Σχολές και τμή¬ 
ματα: 


Α. Σχολή Ανωτέρων θεωρητικών μαθημάτων και συνθέ- 
σεως με τμήματα: 

1. Ωδικής 2. Αρμονίας 3. Ενοργανώσεως 4. Αντίστιξης 
5. Φυγής 6. Σύνθεσης. 

Β. Σχολή ενοργάνου μουσικής με τμήματα 1. πληκτών 2. 
εγχόρδων 3. πνευστών 4. κλασικής κιθάρας 5. κρου¬ 
στών. 

Γ. Σχολή Μονωδίας με το τμήμα Μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1995-1996. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1995 

Με εντολή Υπουργού 

Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-4- 

Αριθ. 72172/1688 (5) 

Αποζημίωση ΟΣΕ έτους 1995 για την έλξη Ταχυδρομικών 
βαγονιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 5 του Ν.Δ. 4119/1960 
«περί τροποποιήσεως και συμπληρώσεως διατάξεων αφο- 
ρωσών τας Υπηρεσίας Ταχυδρομείων Ταχυδρομικού Τα¬ 
μιευτηρίου και Τηλεπικοινωνιών». 

2. Τις διατάξεις του Ν.Δ. 496/70 «Περί Οργανώσεως και 
λειτουργίας των Ταχυδρομείων» σε συνδυασμό με εκείνες 
ίου Π.Δ. 277/75» περί της νομικής μορφής λειτουργίας 
της Ταχυδρομικής Υπηρεσίας δια το μετά την 30ην Απρι¬ 
λίου 1975 χρονικό διάστημα. 

3. Τις διατάξεις του Π.Δ. 1087/80 «Περί περιορισμού 
συναρμοδιοτήτων κατά την έκδοση διοικητικών πράξεων 
επί αντικειμένων αρμοδιότητας των Υπουργείων Συντονι¬ 
σμού, Οικονομικών και Συγκοινωνιών». 

4. Τις διατάξεις του Β.Δ. 532/1972 «περί κωδικοποιή- 
σεως σε ενιαίο κείμενο των περί ιδρύσεως του Οργανι¬ 
σμού Σιδηροδρόμων Ελλάδος (Ο.Σ.Ε) ισχυουσών διατά¬ 
ξεων». 

5. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92. 

6. Το με αριθ. 86058/43/26.8.61 έγγραφο της τέως 
Γ ενικής Διευθύνσεως Ταχυδρομείων ως και το με αριθμό 
11/12940/452.4/19.6.95 έγγραφο του ΕΛ.ΤΑ, από τα 
οποία προκύπτει ότι το έσοδο κατά το έτος 1994, από την 
πώληση των Ταχυδρομικών ενσήμων, μετά την αφαίρεση 
εκείνου που αντιστοιχεί στα πρόσθετα αεροπορικά τέλη 
είναι κατά 25% ανώτερο του αντίστοιχου εσόδου του 
έτους 1958. 

7. Το με αριθμ. 54041 /ΔΕ - ΣΤΑΤ/5.2.62 έγγραφο των 
τέως ΣΕΚ ως και το αριθμ. 1300/27.1.62 έγγραφο των 
τέως ΣΠΑΠ από τα οποία προκύπτει ότι οι χιλιομετρικοί 
άξονες που πραγματοποιήθηκαν από την Ταχυδρομική 
Υπηρεσία στα δίκτυα των τέως ΣΕΚ και ΣΠΑΠ κατά το 
έτος 1958 είχαν ανέλθει σε 4.514.532 και 2.243.300 
αντίστοιχα συνολικά δε σε 6.757.832. 

8. Το με αριθμ. 711667/7.2.95 έγγραφο του Οργανι¬ 
σμού Σιδηροδρόμων Ελλάδος (Ο.Σ.Ε) από το οποίο προ¬ 
κύπτει ότι οι χιλιομετρικοί άξονες που πραγματοποιήθη¬ 
καν από τα Ταχυδρομικά οχήματα, στη διαδρομή Αθήνα- 

θεσ/νίκη, θεσ/νίκη - Ειδομένη κατά το έτος 1994 ανήλ- 
θαν συνολικό σε 232.320. 

9. Το με αριθμ. 711.597/7.2.95 έγγραφο του Οργανι¬ 
σμού Σιδηροδρόμων Ελλάδος {Ο.Σ Ε) σύμφωνα με το 
οποίο τα γενικά τιμολόγια μεταφοράς εμπορευμάτων του 
έτους 1994 σε σύγκριση με τα τιμολόγια του έτους 1958 
αυξήθηκαν κατά ποσοστό 2.641,62%. 

10. Τη με αριθμ. 32948/329/13.10.94 απόφαση του 
Πρωθυπουργού και Υπουργού Μεταφορών και Επικοινω¬ 
νιών «Ανάθεση αρμοδιοτήτων του Υπουργού Μεταφορών 
και Επικοινωνιών στους Υφυπουργούς Μεταφορών και 
Επικοινωνιών», αποφασίζουμε: 

1. Καθορίζουμε την αποζημίωση που οφείλει ο Οργανι¬ 
σμός των Ελληνικών Ταχυδρομείων (ΕΛ.ΤΑ) στον Οργανι¬ 
σμό Σιδηροδρόμων Ελλάδος (Ο.Σ.Ε.) για την έλξη των Τα¬ 
χυδρομικών Οχημάτων στα Σιδηροδρομικά δίκτυα του Ορ¬ 
γανισμού Σιδηροδρόμων Ελλάδος (Ο.Σ.Ε.) για το έτος 
1994 σε δέκα εκατομμύρια τετρακόσιες τριάντα δύο χι¬ 
λιάδες εννιακόσεις είκοσι έξι δραχμές (10.432.926 δρχ.). 

α. Τιμή μονάδος ανά χιλιομετρικό άξονα. 


11.069.290 
-- χ (1 


2641 -- 2 - ) = 1,6379942 χ (1 + 26,4162) 


6.757.832 100 

= 1,6379942x27,4162 = 44,90757 δρχ. 

β. Αποζημίωση Ο.Σ.Ε. 

232.320 χ 44,90757 = 10.432.926 δραχμές. 

2. Ο Οργανισμός των Ελληνικών Ταχυδρομείων (ΕΛ.ΤΑ) 
υποχρεοΰται για την καταβολή του παραπάνω ποσού στον 
Οργανισμό Σιδηροδρόμων Ελλάδος (Ο.Σ.Ε). 

3. Από τις διατάξεις της απόφασης αυτής προκαλείται 
δαπάνη ύψους 10.500.000 δρχ. περίπου και θα βαρύνει 
τον προϋπολογισμό εκμετάλλευσης ΕΛ.ΤΑ έτους 1995 
(ΚΑΔ 6400). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Αυγούστου 1995 


Ο ΥΦΥΠΟΥΡΓΟΣ 

ΧΡ. ΚΟΚΚΙ ΝΟΒΑΣ ΙΛΗΣ 


- »- 

Αριθ. 10586 (6) 

Σύσταση Νομικού Προσώπου στην Κοινότητα θεολόγου 

Νομού Δωδ/σου με την επωνυμία «ΠΟΛΙΤΙΣΤΙΚΟΣ ΟΡ¬ 
ΓΑΝΙΣΜΟΣ ΘΕΟΛΟΓΟΥ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΔΩΔ/ΣΟΥ 
Έχοντας υπόψη: 

1. Τις διατάξεις του άρθρου 187 του Π.Δ/τσς 323/89 
όπως τροποποιήθηκαν και συμπληρώθηκαν με τις όμοιες του 
άρθρου 11 του Ν. 2130/93 και 2 παρ. 12 του Ν. 2307/95. 

2. Την αριθ. 60/95 απόφαση του Κοινοτικού Συμβου¬ 
λίου θεολόγου για σύσταση Νομικού Προσώπου με σκοπό 
την πολιτιστική ανάπτυξη της Κοινότητας, αποφασί¬ 
ζουμε: 

1. Συνιστούμε στην Κοινότητα θεολόγου του Νομού 
Δωδ/σου, Ιδιο Νομικό Πρόσωπο, με την επωνυμία «ΠΟΛΙ¬ 
ΤΙΣΤΙΚΟΣ ΟΡΓΑΝΙΣΜΟΣ ΘΕΟΛΟΓΟΥ». 

2. Σκοπός του Νομικού Προσώπου είναι: 

α) Ο σεβασμός, διόσωση και διάδοση του Ελληνικού Πο¬ 
λιτισμού και ιστορίας μας, για την παγκόσμια ενημέρωση 
και διατήρηση, του Ελληνικού κόσμου μας και πνεύματος 
γενικότερα. 

β) Η διάσωση και διάδοση των ηθών και εθίμων της πα¬ 
ράδοσής μας και η με κάθε τράπο προσπάθειά μας, για τη 


διατήρηση και εξάπλωσή τους, στο εσωτερικό και εξωτε¬ 
ρικό. 

γ) Η προαγωγή και ανάπτυξη της σωματικής, πνευματι¬ 
κής, ηθικής και αισθητικής αγωγής των κατοίκων και ιδιαί¬ 
τερα των παιδιών και των νέων της Κοινότητας θεολόγου. 

δ) Η καλλιέργεια και προώθηση των σωματικών ικανοτή¬ 
των και του φίλαθλου ανταγωνιστικού πνεύματος των κα¬ 
τοίκων της Κοινότητας θεολόγου, μακρυά από φανατι¬ 
σμένους ανταγωνισμούς και κερδοσκοπικούς στόχους. 

ε) Η καλλιέργεια, ανάπτυξη και προβολή των πνευματι¬ 
κών και καλλιτεχνικών ικανοτήτων για τη δημιουργία, ανά¬ 
πτυξη και προώθηση του καλλιτεχνικού αισθήματος των 
κατοίκων θεολόγου. 

στ) Η δημιουργία και λειτουργία αθλητικών κέντρων και 
γυμναστηρίων, χώρων αθλοπαιδιών και γυμναστικής, για 
την άθληση των κατοίκων κάθε ηλικίας και ιδιαίτερα των 
νέων της Κοινότητας θεολόγου. 

ζ) Η φροντίδα των ατόμων τρίτης ηλικίας, στις όποιες 
ανάγκες τους, για τη συμπαράσταση, διευκόλυνση και 
ανακούφισή τους, στα προβλήματα και συνθήκες τους, για 
τη ψυχαγωγία τους ή και τη συμμετοχή του στις όποιες 
δραστηριότητες του Οργανισμού μας επιλέγουν, σαν ιδιαί¬ 
τερα σεβαστά μέλη της Κοινότητάς μας. 

η) Η ενημέρωση των κατοίκων γενικώς, για τα σύγχρονα 
προβλήματα ή ανάγκες τους και για τους τρόπους αντιμε¬ 
τώπισης ή προστασίας τους. 

θ) Η ενημέρωση της νεολαίας, για τις σύγχρονες μεθό¬ 
δους επιστήμης και τεχνολογίας. 

ι) Η μελέτη, προβολή και εφαρμογή, των τρόπων και μέ¬ 
σων, για την ενεργό συμμετοχή και ικανή προσαρμογή, 
των παιδιών και των νέων, στο κοινωνικό σύνολο, σαν 
ενεργητικοί και συνειδητοί δημοκρατικοί πολίτες κράτους 
δικαίου. 

ια) Η επιστημονική αντιμετώπιση και επίλυση ειδικών 
προβλημάτων επικοινωνίας και σχέσεων, των μελών οικο¬ 
γενειών και ειδικότερα των σχέσεων γονέων - παιδιών και 
συγγενών - ηλικιωμένων, για την αποκατάσταση των οικο¬ 
γενειακών προβλημάτων και τη σύσφιξη της Ελληνικής οι¬ 
κογένειας και των μελών της γενικότερα. 

ιβ) Η δημιουργική απασχόληση και ψυχαγωγία των κα¬ 
τοίκων κάθε ηλικίας και τον ελεύθερο χρόνο τους. 

ιγ) Η ενθάρρυνση της συνεργασίας μεταξύ των κατοί¬ 
κων της Κοινότητας θεολόγου ή και ενθάρρυνση της ατο¬ 
μικής δημιουργικής απασχόλησής τους, με την ενεργητική 
συμμετοχή τους, στα όποια προγράμματα του Οργανισμού 
μας, τους ενδιαφέρουν ή του αφορούν. 

ιδ) Η προστασία του φυσικού περιβάλλοντος και του πο¬ 
λιτιστικού πλούτου του τόπου μας και της περιοχής της 
Κοινότητάς μας ειδικότερα. 

ιε) Η προβολή και διαφήμιση της προσπάθειας και των 
έργων του Οργανισμού μας και της Κοινότητάς μας, στο 
εσωτερικό και εξωτερικό. 

ιστ) Η οργάνωση μαζικών ψυχαγωγικών και πολιτιστικών 
εκδηλώσεων, για τους κατοίκους και επισκέπτες της Κοι¬ 
νότητας θεολόγου. 

ιζ) Η συνδρομή των μελών του Οργανισμού, σε κάθε 
ανάγκη βοήθειας, εξυπηρέτησης, ενημέρωσης, φροντί¬ 
δας, προστασίας και διευκόλυνσης των κατοίκων και των 
επισκεπτών της Κοινότητας θεολόγου, για την πραγμά¬ 
τωση των όλων έτσι σκοπών και στόχων του Οργανισμού 
μας και την αναγνώρισή του, ως αληθώς επιτυχημένου. 

3. Το Νομικό Πρόσωπο στεγάζεται στην αίθουσα πολ¬ 
λαπλών χρήσεων της Κοινότητας θεολόγου. 

4.0 Οργανισμός επιδιώκει την εκπλήρωση των στόχων 
του με τα εξής μέσα: 

α) Με την ίδρυση και λειτουργία δανειστικής μόνιμης κι¬ 
νητής βιβλιοθήκης, λαογραιρικού μουσείου, χορευτικού 
συγκροτήματος ελληνικών παραδοσιακών χωρών, χορω¬ 
δίας και τμήματος κλασσικής και παραδοσιακής μουσικής 
(για την εκμάθηση κλασσικής κιθάρας και άλλων κλασσι¬ 
κών και παραδοσιακών μας μουσικών οργάνων), ως και ερ¬ 
γαστηρίου εκμάθησης ζωγραφικής, φωτογραφίας, εμφά¬ 
νισής της και αγγειοπλαστικής, θεάτρου κ.λπ. 

β) Με τη ν ίδρυση και λειτουργία κέντρων αθλητισμού και 
τη διοργάνωση αθλητικών εκδηλώσεων μπάσκετ, ποδηλα¬ 
σίας, αγώγων ποδοσφαίρου και στίβου. 

Με την ίδρυση και λειτουργία κέντρων παιδικής χαράς, 
αναψυχής και δημιουργικής αξιοποίησης των ικανοτήτων 
των ενδιαφερομένων, για άθληση, ψυχαγωγία ή υγιεινή 
απασχόλησή τους, κατά τον ελεύθερο χρόνο τους και ανά¬ 
λογα με την ηλικία τους, τα ενδιαφέροντα και ανάγκες 
τους. 

γ) Με την κατάρτιση και εκτέλεση προγραμμάτων μορ¬ 
φωτικών, πολιτιστικών, καλλιτεχνικών, αθλητικών και του¬ 
ριστικών εκδηλώσεων, των νέων και όσων συμμετέχουν, 
συμβάλλουν στα προγράμματα αυτά ή παρακολουθούν και 
προωθούν τις εκδηλώσεις αυτών των προγραμμάτων του 
Οργανισμού. 

δ) Με την ενθάρρυνση της συμμετοχής και κοινωνικο- 
ποιήσεως των όλων συμπολιτών της Κοινότητάς μας και 
ιδίως των νέων παιδιών και ηλικιωμένων, για τη διαπαιδα¬ 
γώγηση και ενεργοποίησή τους αντίστοιχα. 

ε) Με τη δημιουργία κάθε μορφής δραστηριότητας, που 
στοχεύει, προωθεί και εκπληρώνει τους σκοπούς του Ορ¬ 
γανισμού. 

στ) Με τη συνεργασία όλων των φορέων και συλλόγων 
της Κοινότητάς μας. 

5. Πόροι του Οργανισμού είναι: 

α) Η ετήσια επιχορήγηση της Κοινότητας θεολόγου θα 
ορίζεται κατ’ έτος από το Κοινοτικό Συμβούλιο της Κοινό¬ 
τητας θεολόγου, ανάλογα με τις οικονομικές ανάγκες του 
Νομικού Προσώπου και δεν θα είναι μικρότερη από 
3.000.000 δρχ. 

β) Κάθε φϋσεως κρατικές ή κοινοτικές (Ε.Ο.Κ.) επιχο¬ 
ρηγήσεις προς τον Οργανισμό. 

γ) Κάθε φύσεως εισφορές, δωρεές, κληρονομιές, κλη¬ 
ροδοσίες, συνδρομές και επιχορηγήσεις από οιονδήποτε 
(φυσικό ή νομικό πρόσωπο). 

δ) Κάθε είδους είσπραξη, από το αντίτιμο τυχόν παρε- 
χομένων πραγμάτων ή υπηρεσιών του Οργανισμού ή και 
τις δραστηριότητές του (όπως αθλητικοί αγώνες, κινημα¬ 
τογραφικές και θεατρικές παραστάσεις, χοροσπερίδες, 
λαχειοφόροι αγορές και από κάθε μορφή ψυχαγωγίας ή 
παραστάσεως του). 

ε) Πρόσοδοι από την περιουσία του Οργανισμού αυτού. 

6. Το Νομικό Πρόσωπο εκπροσωπείται στα δικαστήρια 
και ενώπιον κάθε Διοικητικής, Αστυνομικής, Προξενικής ή 
άλλης αρχής από τον Πρόεδρο και όταν αυτός απουσιάζει 
ή κωλύεται από τον Αντιπρόεδρο. 

7. Από τη διάταξη της απόφασης αυτής θα προκληθεί 
δαπάνη σε βάρος του προϋπολογισμού της Κοινότητρς 
θεολόγου ύψους 3.000.000 δρχ. ετησίως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 31 Ιουλίου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

Αριθ. Π.Δ. 29638 (7) 

Τροποποίηση της συστατικής πράξης του Νομικού Προ¬ 
σώπου «Πνευματικό Κέντρο Νεάπολης» του Δήμου Νε¬ 
άπολης του Νομού Θεσσαλονίκης. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξε ις του άρθρου 187τουΠ.Δ/τος323/1989 
όπως τροποποιήθηκαν και συμπληρώθηκαν με τις όμοιες 
του άρθρου 11 του Ν. 2130/1993 (ΦΕΚ 62Α/1993) και 
του άρθρου 2 παρ. 12 και 13 του Ν. 2307/1995 (ΦΕΚ 
113Α/1995). 

2. Το αρ. 1073/1977 Π. Δ/γμα (ΦΕΚ 352Α/1977) που 
αφορά τη σύσταση του Νομικού Προσώπου «Πνευματικό 
Κέντρο Νεάπολης», όπως τροποποιήθηκε και συμπληρώ¬ 
θηκε μεταγενέστερα. 

3. Την αρ. 243/1995 απόφαση του Δημοτικού Συμβου¬ 
λίου Νεάπολης, αποφασίζουμε: 

Τροποποιούμε την παρ. 3α του μόνου άρθρου του Π. Δ/ 
τος 1073/1977 (ΦΕΚ 352Α/1977) περί συστάσεως ίδιου 
Νομικού Προσώπου με το όνομα «Πνευματικό Κέντρο Νε¬ 
άπολης», η οποία αντικαθίσταται ως εξής: 

...3. Πόροι αυτού είναι: α) Η ετήσια επιχορήγηση του Δή¬ 
μου που ανέρχεται σε 30.000.000 δρχ. 

Κατά τα λοιπά ισχύει το Π.Δ. 1073/1977 όπως τροπο¬ 
ποιήθηκε και συμπληρώθηκε. 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Νεάπολης ύψους 30.000.000 δρχ. για το τρέ- 
χον οικονομικό έτος και για το καθένα από τα επόμενα οι¬ 
κονομικά έτη. 

Η σχετική πίστωση έχει εγγράφει στον Κ.Α. 2/211-9α 
του προϋπολογισμού έτους 1995 του Δήμου Νεάπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιουλίου 1995 

Ο Περιφερειακός Διευθυντής 
ΧΡΗΣΤΟΣ ΓΚΟΣΛΙΟΠΟΥΛΟΣ 

-4- 

Αριθ. 2613 (8) 

Απαγόρευση κυνηγίου στην Κοινότητα Χιονάτων Νομού 
Κεφαλληνίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΕΦΑΛΗΝ IΑΣ 
Έχοντας υπόψη: 

1. Τις διατάξεις του άρθρου 257 Ν.Δ. 86/69 και του άρ¬ 
θρου 7 του Ν. 177/75 και της αριθ. 414985/29.11.85 
(ΦΕΚ 757/Β785) κοινής απόφασης του Υφυπουργού 
Εθνικής Οικονομίας και Αναπλ. Υπουργού Γεωργίας. 

2. Την αριθ. 2607/25.7.1995 αναφορά της Δ/νσεως 
Δασών Κεφ/νίας. 

3. Την ανάγκη προστασίας του θηραματικού πλούτου 
στην περιφέρεια της Κοινότητας Χιονάτων Ν, Κεφ/νίας. 

4. Τις διατάξεις του Π.Δ. 94/93 (ΦΕΚ 40/Α7 

22.3.1993), σε συνδυασμό με εκείνες του άρθρου 1 του 
Ν. 2026/92 (ΦΕΚ 43/Α792) «περί μεταβίβασης αρμοδιο¬ 
τήτων του Υπουργού Γεωργίας στους Νομάρχες». 

5. Τις διατάξεις του Ν. 2218/13.6.94 «περί Ιδρυσης Νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση και την περιφέρεια και άλ¬ 
λες διατάξεις, όπως τροποποιήθηκε μεταγενέστερα με 
τον Ν. 2240/16.9.94, αποφασίζουμε: 

Απαγορεύουμε για τρία (3) χρόνια το κυνήγι όλων των 
θηραμάτων σε έκταση 600 στρεμμάτων στη θέση «Κατάρτ 
ραχος» οικισμού θηραμόνων Κοιν. Χιονάτων Νομ. Κεφαλ¬ 
ληνίας, τα όρια της οποίας ορίζονται ως κατωτέρω: 

Ανατολικά: με θέση «Λοράντο - Λακουδίτσα» - θά¬ 
λασσα. 

Δυτικά: με ρέμμα οικισμού θηραμόνων, έως τη θέση 
«Κορώνι», 

Βόρεια: με θέοεις Λαγκάδες - Καρφοβέλονα. 

Νότια: με θάλασσα. 

Η Δ/νση Δασών Κεφ/νίας παρακαλεΐται για την έκδοση 
της σχετικής Αστυνομικής Δασικής Απαγορευτικής Διατά- 
ξεως Θήρας. Η ισχύς της απόφασης αυτής αρχίζει από το 
κυνηγετικό έτος 1995-1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 26 Ιουλίου 1995 

Ο Περιφερειακός Δ/ντής 
ΒΑΣΙΛΕΙΟΣ ΓΙΑΝΝΟΥΛΗΣ 

-♦- 

Αριθ. 4886 

Τροποποίηση της Ε.4207/1991 απόφασης του Νομάρχη 
για σύσταση Σχολικής Επιτροπής Δημοτικού Σχολείου 
και Νηπιαγωγείου της Κοινότητας Δροσερού του Νο¬ 
μού Κοζάνης. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΖΑΝΗΣ 
Έχοντας υπόψη: 

1. Τις διατάξεις: 

α) Την παράγρ. 8-15 του άρθρου 5 του Ν. 1854/1990 
«για την Ακαδημία Αθηνών και άλλες εκπαιδευτικές διατά¬ 
ξεις» (ΦΕΚ ΙΙΟ/Α'), και 

β) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989, ΦΕΚ 146/Α’), όπως αντικαταστάθη- 
καν με τις όμοιες του άρθρου 11 Ν. 2130/93. 

2. Την 18/1995 απόφαση του Κοινοτικού Συμβουλίου 
Δροσερού του Νομού Κοζάνης για τροποποίηση συστα- 
θεϊσας σχολικής επιτροπής. 

3. Το γεγονός ότι το Δημοτικό Σχολείο δεν λειτουργεί 

πλέον, αποφασίζουμε: 

Τροποποιώντας την Ε.4207/1991 προηγούμενη από¬ 
φασή μας ουνιστούμε στην Κοινότητα Δροσερού του Νο¬ 
μού Κοζάνης ίδιο νομικό πρόσωπο με την επωνυμία «Σχο¬ 
λική Επιτροπή Νηπιαγωγείου» αντί «Σχολική Επιτροπή Δη¬ 
μοτικού Σχολείου και Νηπιαγωγείου». 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Κατά τα λοιπά ισχύει η £.4207/1991 προηγούμενη από¬ 
φασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 31 Ιουλίου 1995 

Ο Περιφερειακός Δ/ντής κ.α.α. 

Η Διευθύντρια 
ΕΛΕΥΘΕΡΙΑ ΛΕΒΑΝΤΑΚΗ 

-♦- 

Αριθ. 1531 < 10 ) 

Διάλυση Συνδέσμου Τσάκων - Πιπεριάς Ν. Πέλλας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΠΕΛΛΑΣ 

Έχοντας υπόψη: 

1. Την 6539/7.4.1993 απόφαση του Νομάρχη (ΦΕΚ 
409/7.4.1973) «περί συστάσεως του Συνδέσμου Κοινο¬ 
τήτων Τσάκων-Πιπεριάς» με σκοπό την ύδρευση των δύο 
Κοινοτήτων από τις πηγές της γειτονικής Κοινότητας Λυ- 
κοστόμου. 

2. Την αριθ. 5/1995 απόφαση του Διοικητικού Συμβου¬ 
λίου του ανωτέρω Συνδέσμου, με την οποία αυτό αποφα¬ 
σίζει τη διάλυση του Συνδέσμου, γιατί εξέλιπε ο λόγος για 
τον οποίο ιδρύθηκε (ύδρευση κοινοτήτων Τσάκων - Πιπε¬ 
ριάς). 

3. Τις διατάξεις της παρ. 1 και 2 του άρθρου 195 του 
Π.Δ. 323/89 (Δ.Κ.Κ.). 

4. Τις διατάξεις του άρθρου 27 του Ν, 2081/92 (ΦΕΚ 
154 Τ.Δ710.9.1992) αναφορικά με τον έλεγχο δαπανών 
που προκαλούν οι κανονιστικές διοικητικές πράξεις, απο¬ 
φασίζει: 

1. Την διάλυση του Συνδέσμου των Κοινοτήτων Τσάκων 
- Πιπεριάς γιατί εξέλειπε ο λόγος για τον οποίο συστήθηκε 
ο υπόψη Σύνδεσμος (ύδρευση Κοιν/των Τσάκων - Πιπε- 
ριάς). 

2. Από τις διατάξεις της πράξης αυτής δεν προκαλείται 
δαπάνη σε βάρος του προϋπολογισμού του υπό διάλυση 
του Νομικού Προσώπου του Συνδέσμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Ιουλίου 1995 

Ο Περιφερειακός Δ/ντής 
ΧΡ. ΓΕΩΡΓΑΚΟΠΟΥΛΟΣ 

-4- 

Αριθ. 19046 ί 11 ) 

Σύσταση Νομικού Προσώπου στην Κοινότητα Αυλώνας 
Νομ. Μεσσηνίας με την επωνυμία «ΙΣΤΟΡΙΚΟ ΛΑΟ- 
ΓΡΑΦΙΚΟ ΜΟΥΣΕΙΟ - ΠΟΛΙΤΙΣΤΙΚΟ ΛΑΟΓΡΑΦΙΚΟ 
ΚΕΝΤΡΟ ΚΟΙΝΟΤΗΤΑΣ ΑΥΛΩΝΑΣ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΜΕΣΣΗΝΙΑΣ 

Έχοντας υπόψη: 

1. Τις διατάξεις του άρθρου 25 καθώς και του άρθρου 
187 του ΔΚΚ (Π.Δ. 323/89), όπου και όπως αυτό τροπο¬ 
ποιήθηκε από τις ίδιες του άρθρου 12 έως 14 του Ν. 
2307/95. 

2. Την αριθ. 33/27.6.95 απόφαση του Κ.Σ. Αυλώνας, 
αποφασίζουμε: 

Συστήνουμε νομικό πρόσωπο με την επωνυμία «Λαο- 
γραφικό - Ιστορικό Μουσείο - Πολιτιστικό Λαογραφικό Κέ¬ 
ντρο Αυλώνας». 

1. Σκοπός: 

α) Η Συγκέντρωση, συντήρηση, έκθεση, διαφύλαξη και 

προβολή του κάθε είδους παραδοσιακού υλικού ή πνευ¬ 
ματικού δημιουργήματος του Λαού της Αυλώνας και της 
ευρύτερης περιοχής. 

β) Η διοργάνωση συνεδρίων, σεμιναρίων, ημερίδων 
κ.λπ. εκδηλώσεων με θέματα την παράδοση, την προβολή 
στο λαό και τους νέους ειδικότερα, ώστε να γίνει κατα¬ 
νοητή η συνέχεια του πολιτισμού και η αρμονική σύνθεση 
του σύγχρονου με το παραδοσιακό, 
γ) Η συνδρομή, τέλος, στους δημιουργούς - πνευματι¬ 
κούς ή άλλους ανθρώπους που αναλώνουν την δραστηριό- 
τητά τους στην καλλιτεχνική παραδοσιακή δημιουργία, 
σχετικών οργανωτικών και άλλων δαπανών. 

2. Πόροι: 

α) Ετήσια τακτική επιχορήγηση της Κοινότητας προς το 
Κοινοτικό νομικό πρόσωπο (Λ.Ι.Μ.Α.) ορίζεται στο ποσό 
των 150.000 δρχ., η οποία θα καταβάλλεται στην αρχή του 
έτους. Έκτακτη επιχορήγηση θα δίδεται στις περιπτώσεις 
που το Κοινοτικό Συμβούλιο θα κρίνει ότι θα έχει την δυνα¬ 
τότητα. 

β) Επιχορήγηση και κάθε άλλη παροχή από την πολιτεία, 
γ) Δωρεές, κληρονομιές, κληροδοσίες κ.λπ. προς αυτό, 
δ) Πρόσοδοι από ίδια περιουσία, 
ε) Έσοδα από επισκέψεις - ξεναγήσεις, και 
στ) κάθε άλλο νόμιμο έσοδο. 

3. Διοίκηση: 

Το Κοινοτικό Νομικό Πρόσωπο (Λ.Ι.Μ.Α.) διοικείται από 
δμελές Διοικητικό Συμβούλιο, το οποίο αποτελείται από: 

α) Τον εκάστοτε πρόεδρο της Κοινότητας ως Πρόεδρο 
του Ν.Π. (Λ.Ι.Μ.Α.). 

β) Ένα Κοινοτικό Σύμβουλο, ως Αντιπρόεδρο, 
γ) Τον Πρόεδρο του Αγροτικού Συλλόγου, μέλος, 
δ) Έναν εκπρόσωπο του Πολιτιστικού Συλλόγου, μέλος, 
ε) Ένα κάτοικο της Κοινότητας ή άτομο που έχει σχέση 
με τον πολιτισμό. 

4. θητεία: 

Η θητεία των μελών του παραπάνω Διοικητικού Συμβου¬ 
λίου είναι τετραετής και ακολουθεί την κοινοτική περίοδο. 

Το Δ.Σ. στην πρώτη του συνεδρίαση μετά την συγκρό¬ 
τησή του εκλέγει μεταξύ των μελών του και τον Γραμμα- 
τέα του. 

5. Γραμματειακή υποστήριξη: 

Μπορεί να προσλάβει έμμισθο υπάλληλο γραμματέα ή 
Δ/ντή που θα είναι υπεύθυνος για την εύρυθμη λειτουργία 
του Ν.Π. (Λ.Ι.Μ.Α.). 

6. Στέγαση: 

Στο Κοινοτικό Νομικό Πρόσωπο (Λ.Ι.Μ.Α.) θα προσφέ- 
ρεται δωρεάν από την Κοινότητα οίκημα για στέγαση. 

7. Ταμειακή Υπηρεσία: 

Η ταμειακή υπηρεσία του ΝΠΔ θα ενεργείται σύμφωνα 
με τις ισχύουσες διατάξεις από την ΔΟΥ που ενεργεί και 
την ταμειακή υπηρεσία της Κοινότητας. 

8. Εκπροσώπηση: 

Το Κοινοτικό Ν.Π. (Λ.Ι.Μ.Α.) εκπροσωπείται στα δικα¬ 
στήρια ή σε άλλη αρχή ή υπηρεσία από τον Πρόεδρό του 
και αν αυτός απουσιάζει ή κωλύεται από τον Αντιπρόε¬ 
δρο. 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού της Κοινότητας 
Αυλώνας ύψους 150.000 δρχ. ετησίως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 10 Ιουλίου 1995 

Ο Περιφερειακός Δ/ντής 
Κ. ΣΤΑΦΥΛΑΣ 

-♦- 

Αριθ. 878 (12) 

Αναγνώριση Κυνηγετικού Συλλόγου Μαυροθάλασσας 
(Ανατολικής Περιοχής ΒισαλτΙας - Ο Λέων της Αμφίπο- 
λης» Νομ. Σερρών. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις του άρθρου 266 του Ν.Δ. 86/1969 
(ΦΕΚ 7/Α718.1.1969) «περί δασικού κώδικα», όπως 
έχουν αντικατασταθεί οι παράγραφοι 4 και θ αυτού με το 
άρθρο 11 του Ν.Δ. 86/1969 (ΦΕΚ 205/Α) «περί ανπκα- 
ταστάσεως και συμπληρώσεως διατάξεων τινών του Ν.Δ. 
86/1969». 

2. Την αριθ. 25234/1637/7.4.1976 απόφαση του 
Υπουργού Γεωργίας (ΦΕΚ 640/Β74.5.1976) «περί εγκρί- 
σεως καταστατικού Κυνηγετικών Συλλόγων». 

3. Την αριθ. 223006/4106/16.7.1977 απόφαση του 
Υπουργείου Γεωργίας (ΦΕΚ 6Θ1/Β/20.7.1977) «περί 
ιδρύσεως και αναγνωρίσεως Κυνηγετικών Συλλόγων». 

4 

4. Το Π.Δ. 94/1993 (ΦΕΚ 40/Α722.3.23) «περί καθορι¬ 
σμού αρμοδιοτήτων που διατηρούνται από τον Υπουργό 
και τις περιφερειακές αρχές ή όργανα διανομαρχιακού 
επιπέδου του Υπουργείου Γ εωργίας», που εκδόθηκε σύμ¬ 
φωνα με τις διατόξεις των παραγράφων 1 και 2 του άρ¬ 
θρου 1 του Ν. 2026/92 (ΦΕΚ 43/Α723.3.1992) «περί 
ρύθμισης θεμάτων οργάνωσης και προσωπικού της δημό¬ 
σιας διοίκησης και άλλες διατάξεις». 

5. Τις διατάξεις των άρθρων 4 και 6 του Ν. 2240/1994 
«περί συμπλήρωσης διατάξεων για την Νομαρχιακή Αυτο¬ 
διοίκηση και άλλες διατάξεις». 

6. Την αριθ. 656/23.3.1995 αναφορά - πρόταση του 
Δασαρχείου Νιγρίτας, αποφασίζουμε: 

Αναγνωρίζουμε ως συνεργαζόμενο με το Υπουργείο Γε¬ 
ωργίας τον Κυνηγετικό Σύλλογο Μαυροθάλασσας (Ανατο¬ 
λικής περιοχής ΒισαλτΙας - Ο Λέων της Αμφίπολης) Νομ. 
Σερρών, με έδρα την Μαυροθάλασσα και με περιφέρεια 
την των Κοινοτήτων Μαυροθάλασσας, Αγίου Δημητρίου, 
Αηδονοχωρίου, Δάφνης (οικισμός Ορέσκειας) Ευκαρπίας, 
Ιβήρων, Καστανοχωρίου, Λευκοτόπου, Νέων ΚερδυλλΙων, 
Σιτοχωρίου και Τραγήλου. 

Η ισχύς της απόφασής μας αρχίζει από την δημοσίευση 
στην Εφημερίδα της Κυβερνήσεως τροποποιούμενης της 
αριθ. 223006/4106/16.7.1977 απόφασης του Υπουργού 
Γ εωργίας ως προς το μέρος της περιφέρειας του Κυνηγε¬ 
τικού Συλλόγου Νιγρίτας, που μεταφέρεται και υπάγεται 
στην περιφέρεια του Κυνηγετικού Συλλόγου Μαυροθά¬ 
λασσας (Ανατολικής περιοχής ΒισαλτΙας - Ο Λέων της Αμ- 
φίπολης). 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Ιουλίου 1995 

Ο Περιφερειακός Δ/ντής 
ΒΑΣΙΛΕΙΟΣ ΛΙΟΓΚΑΣ 

- 4 - 

Αριβ. 503 03) 

Αύξηση της εφάπαξ αποζημίωσης του ΚΑΦ Λιμένος Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/ 
1932 «περί ρυθμίσεως των εις τους Λιμένας φορτοεκ¬ 
φορτωτικών εργασιών», όπως τροποποιήθηκαν και συ¬ 
μπληρώθηκαν με τις διατάξεις του άρθρου 6 του Ν.Δ. 

1254/49 «περί τροπσποιήσεως και συμπληρώσεως ενίων 
διατάξεων των περί φορτ/σεων νόμων», σε συνδυασμό και 
προς τις διατάξεις της παρ. 6 του άρθρου 38 του Ν.Δ. 
3239/55. 

2. Τις διατάξεις του Ν. 3200/55 «περί διοικητικής απο¬ 
κέντρωσης», όπως συμπληρώθηκαν με το Ν.Δ. 532/70 και 
Β.Δ, 711/40. 

3. Τις διατάξεις του άρθρου 68 του Π,Δ. 1156/77 «περί 
Οργανισμού του Υπουργείου Εργασίας», όπως τροποποι¬ 
ήθηκε με το Π.Δ. 388/16.6.89. 

4. Την αριθ. 3646/12.3 58 (ΦΕΚ 85/Β729.8.58) από¬ 
φαση του Υπουργού Εργασίας «περί κυρώσεως κανονι¬ 
σμού ΚΑΦ Λιμένος Χίου», 

5. Το αριθ. 8168/1604/24.2.78 έγγραφο του Υπουρ¬ 
γείου Εργασίας «περί της διαδικασίας του τρόπου αυξή- 
σεως των εκ των ΚΑΦ παροχών». 

6. Το αριθ. 6/7.4.95 πρακτικό συνεδρίασης της Δ.Ε. 
του ΚΑΦ Λιμένος Χίου, που προτείνει την αύξηση της πα- 
ρεχομένης εφάπαξ αποζημίωσης. 

7. Την οικονομική δυνατότητα του ΚΑΦ Λιμένος Χίου, 
όπως προκύπτει από το σχετικό φάκελλο. 

8. Το έγγραφο αριθ. 11826/31.5.1995 της Δ/νσης Δ3 
του Υπουργείου Εργασίας «αναπροσαρμογή της εφάπαξ 
αποζημίωσης των φορτ/τών του ΚΑΦ Λιμένα Χίου», απο¬ 
φασίζουμε: 

Τροποποιούμε την παρ. 2 το άρθρου 19, όπως έχει δια¬ 
μορφωθεί και ισχύει σήμερα του κανονισμού ΚΑΦ Λιμένος 
Χίου, ως εξής: 

Άρθρο 19 

Ποσά εφάπαξ αποζημίωσης. 

1 . ... 

2. Το κατά τα ανωτέρω εις τους δικαιούχους ποσό εφά¬ 
παξ αποζημίωσης ορίζεται υπό ομαλός συνθήκας του 
ΚΑΦ αναλόγως των ετών συμμετοχής εις τούτο, ως εξής: 

Δια τους έχοντας 1 θετή συμμετοχή στο ΚΑΦ δραχμές 
διακόσιες σαράντα τέσσερεις χιλιάδες τριακόσιες ενενή¬ 
ντα οκτώ (244.398). Το ποσό τούτο των διακοσίων σαρά¬ 
ντα τεσσάρων χιλιάδων τριακοσίων ενενήντα οκτώ 
(244.398) δραχμών θεωρούμενο βασικό προσαυξάνεται 
κατά τριάντα πέντε χιλιάδες τετρακόσιες τριάντα οκτώ 
(35.438) δραχμές για κάθε έτος συμμετοχής στο ΚΑΦ πέ¬ 
ραν της δεκαετίας και μέχρι συμπληρώσεως 20ετίας. Για 
κάθε έτος συμμετοχής στο ΚΑΦ πέραν της 20ετίας προ¬ 
σαυξάνεται κατά σαράντα οκτώ χιλιάδες οκτακόσιες 
ογδόντα (48.880) δραχμές, μη δυνάμενο εν πάσει περι- 


πτώσει το συνολικό ποσό της εφάπαξ αποζημίωσης να υπερ- 
βεί το ποσά του ενός εκατομμυρίου εκατόν τριάντα έξι χιλιά¬ 
δων τετρακσσίων πενήντα οκτώ (1.136.458) δραχμών. 

Κλάσμα του έτους πλέον των έξι (θ) μηνών θεωρείται 
πλήρες έτος και υπολογίζεται για την κατά τ’ ανωτέρω 
προσαύξηση, άχι όμως και για τη θεμελίωση του δικαιώμα¬ 
τος λήψης παροχής. 

Με την απόφαση αυτή κρίνονται και οι ανακύψασες από 
1.1.1995 περιπτώσεις. 

Η δαπάνη που θα απαιτηθεί θα καλυφθεί από τα έσοδα 
του ΚΑΦ Λιμένος Χίου χωρίς να επιβαρύνει τον κρατικό 
προϋπολογισμό και θα ανέλθει συνολικά την πενταετία 
1995-1999 στο ποσά των τεσσάρων εκατομμυρίων οκτα¬ 
κόσιων σαράντα οκτώ χιλιάδων τετρακοσίων ογδόντα 
επτά (4.648.487) δραχμών, ήτοι 1995=0, 
1996=1.136.458, 1997=1.088.400, 1998=1.487.171 
και 1991=1.136.458 δραχμές. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Χίος, 17 Ιουλίου 1995 
, Ο Νομάρχης 
ΓΕΩΡΓΙΟΣ ΚΑΛΟΥΤΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στο ΦΕΚ 560/Β728.6.1995, όπου δημοσιεύθηκε ο 
Ο.Ε.Υ. του Δήμου Λαμιέων, γίνονται οι παρακάτω διορθώ¬ 
σεις σφαλμάτων: 

Τα εσφαλμένα: 

Στη σελίδα 6638 στο τέλος του 4ου άρθρου (τυπικά 
προσόντα διορισμού): «Με την προκήρυξη πλήρωσης θέ¬ 
σεων μπορεί να απαιτηθούν και πρόσθετα προσόντα τυ¬ 
πικά ή ουσιαστικά (ξένες γλώσσες, προϋπηρεσία κ.λπ.) για 
ορισμένες κατηγορίες προσωπικού». 

Εκ παραδρομής γράφτηκε στη σελίδα 6639: 

ΥΠΑΛΛΗΛΟΙ ΠΟΥ ΑΠΟΣΠΑΣΘΗΚΑΝ ΣΤΗ ΔΕΥΑΛ για 5 
χρόνια στον αριθ. 3/ΔΕ16 αντί του ορθού ΥΕ16. 

Στη σελίδα 6651 στ' ΓΡΑΦΕΙΟ ΠΕΡΙΒΑΝΤΟΛΟΓΙΚΩΝ 
ΕΛΕΓΧΩΝ αντί του ορθού ΠΕΡΙΒΑΛΛΟΝΤΟΛΟΓΙΚΩΝ. 

Παραλήφθηκε το ζ) ΓΡΑΦΕΙΟ ΔΗΜΟΤΙΚΟΥ ΓΕΩΓΡΑ¬ 
ΦΙΚΟΥ ΣΥΣΤΗΜΑΤΟΣ ΠΛΗΡΟΦΟΡΙΩΝ (β.1.3.). 

Αντικαθίστανται με τα ορθά: 

α) Σελίδα 6638 άρθρο 4ο 

Τυπικά προσόντα διορισμού κάθε κατηγορίας και κλά¬ 
δου είναι αυτά που προβλέπονται οπό τις διατάξεις των Π. 
Δ/των 37α/87 και 22/90 ή αυτά που θα καθορισθούν με 
μεταγενέστερους νόμους. Με την προκήρυξη πλήρωσης 
θέσεων μπορεί να απαιτηθούν και πρόσθετα προσόντα 
τυπικά ή ουσιαστικά (ξένες γλώσσες, προϋπηρεσία κ.λπ.) 
για ορισμένες κατηγορίες προσωπικού. 

β) Σελίδα 6639 ΥΠΑΛΛΗΛΟΙ ΠΟΥ ΑΠΟΣΠΑΣΘΗΚΑΝ 
ΣΤΗ ΔΕΥΑΛ για 5 χρόνια αριθ. 3) ΥΕ16. 

γ) Σελίδα 6651 το στ) ΓΡΑΦΕΙΟ ΠΕΡΙΒΑΛΛΟΝΤΟΛΟ- 
ΓΙΚΩΝ ΕΛΕΓΧΩΝ και 

ζ) ΓΡΑΦΕΙΟ ΔΗΜΟΤΙΚΟΥ ΓΕΩΓΡΑΦΙΚΟΥ ΣΥΣΤΗΜΑ¬ 
ΤΟΣ ΠΛΗΡΟΦΟΡΙΩΝ (6.1.8). 

Ασχολείται με τη δημιουργία συντήρηση του αστικού 
χαρτογραφικού υποβάθρου του πολεοδομικοϋ συγκροτή¬ 
ματος της Λαμίας. 

Συλλέγει, διαχειρίζεται και αποδίδει πληροφορίες του 
χαρτογραφικού υποβάθρου. 

Εξυπηρετεί, κατ’ αυτόν τον τρόπο, την οργάνωση του 
Δήμου Λαμίας πάνω σε θέματα σχεδιασμού, προβληματι¬ 
σμού, εκτέλεσης, διαχείρισης, ελέγχου και λήψης αποφά¬ 
σεων σχετικά με έργα και επεμβάσεις στο δημοτικό χώρο. 

(Από το Ν. Φθιώτιδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





